
ZAPISNIK

5. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V TEM MANDATU
Sestanek je bil v torek 15. 11. 2018, s pričetkom ob 15.00 uri v prostorih RZS, Tržaška cesta 134, 1000 Ljubljana.

Prisotni: 

· URS: 
Igor KLOBOVES predsednik, člani: Lenart L. BAHTIJARI, Borut JERŠE, Jure Ušeničnik SCHIFFERSTEIN, Tone ŠKRBEC.
· uredništvo glasila Ribič: 
Igor HOLY, odgovorni urednik glasila Ribič.
· vabljeni: 
dr. Tomo KOROŠEC (predsednik Časopisnega sveta RZS),  mag. Igor MILIČIĆ (sekretar RZS).
Opravičeno odsotni: 

 
· URS: 
 

         član: dr. Vlasta JENČIČ ;
· vabljeni:

         dr. Miroslav ŽABERL (predsednik RZS).
Od šestih je prisotnih 5 članov odbora. Sestanek je sklepčen.
Predlagan je bil naslednji dnevni red:

1. Pregled zapisnika prejšnje seje.

2. Aktualna problematika.
3. Razno.
Dnevni red je bil sprejet soglasno.
AD 1

1. Pregled zapisnika prejšnje seje.

T. Škrbec: vprašal glede zapisnika  Na vprašanje žaljivih navedb v članku »Kam so vse vrednote šle?« UO RZS se ob pregledu zapisnika uredniškega odbora se ni opredelil do sklepa št. 3 preteklega zapisnika odbora. 

Kloboves – vsi člani UO RZS se niso se strinjali glede obrazložitve žalitve ali nežalitve. Zapisnik je sprejet, Upravni odbor  ga je sprejel z zadržkom, oškodovane napotile na druge inštance, veliko so dali na mnenje dr. Korošca.  
Po razpravi je bil sprejet:

sklep 1: prisotni člani komisije potrjujejo zapisnik in realizacijo sklepov s pretekle seje.
AD 2
· Plaketa glasila Ribič . 

J. Ušeničnik – v osnutku je predstavljen grafični del priznanja: znak in listina. Izpostavil širše okoliščine podeljevanja in s tem dilema – kdo podeljuje in kdo dobi priznanje. Sprašuje se ali obstaja konflikt interesov, in kakšna mora biti sestava komisije za podeljevanje - se le-ta dogovori na naslednji seji odbora? Sam tudi ocenjuje, da predstavljen osnutek ne more biti dokončen, prav zaradi tega ga veže na sestavo tega odbora. 
I. Kloboves – predstavljen predlog ocenjuje kot dober, meni da oblikovni del predloga odbor lahko potrdi, potrebno je dodati še kriterije za sodelovanje v izborni žiriji.  Predlaga, da  proces ustvarjanja predloga tega novega priznanja zamrznemo do razjasnitve situacije glede na sklepe izredne skupščine. Vseeno si želi si, da bi bil celoten predlog formalno pripravljen do zasedanja redne skupščine RZS marca 2019.
B Jerše: za podeljevanje nagrade se imenuje posebna strokovna žirija. V to žirijo se povabi tiste strokovnjake, ki dobro poznajo tematiko. Ker dr. Korošec najbolj pozna glasilo predlaga, da on pripravi osnutek sestave žirije. Sam načelno podpira oblikovno zasnovo, ki pa še ni dokončna in je vezana na sestavo uredniškega odbora. 
Dr. T. Korošec – sedaj ni primeren trenutek za sklepanje zavezujočih sklepov glede plakete, ker je bila na izredni skupščini postavljena pod vprašanje sestava uredniškega odbora, čeprav smo mu posamezniki izrekli podporo. Je pripravljen pomagati pri vprašanju žirije in bo do naslednje seje pripravi idejo sestave žirije, z  vsakim predlaganim članom se bo pogovoril pred podanim predlogom. Predlaga sklep da se  tema  plakete obravnava po rešitvi vprašanja uredniškega odbora. 

T. Škrbec – se strinja predlogom  dr. Korošca in ga podpira. 

Sprejet je bil:
sklep 2: člani odbora načelno potrjujejo predstavljeni osnutek priznanja Plaketa glasila Ribič, ki še ni dokončen, je pa vezan na sestavo uredniškega odbora . 
sklep 3: glede na izjemno pomembnost za tradicijo glasila Ribič in za njegovo prihodnost uredniški odbor predlaga da dr. Korošec pripravi izhodišča predloga za sestavo žirije.

· Aktualna problematika – obravnava sklepov izredne skupščine 8.11.2018.

Razprava: 

I. Kloboves  – dokler ne dobimo konkretnih navodil od UO RZS lahko o poteku in sklepih izredne skupščine samo debatiramo. Povod za obravnavo tematike glede urednika in uredniškega odbora je bil uvodnik  urednika I. Holyja. Tu je Kloboves povedal, da je pred objavo članka uredniku I. Holyju izrazil mnenje, da se oseb v članku ne označi poimensko ali funkcijsko. Na skupščini so vsi predstavniki RD, razen RD Novo mesto, članek obravnavali kot napad na osebno integriteto, zato je šest RD iz ZRD Celje pripravilo predlog sklepov, te predloge je podprla tudi ZRD Primorske. Pove, da je bil zaradi številnih kritik na delo odbora pripravljen odstopiti ampak s tem bi priznal nekaj kar ni bilo storjeno. Na izredni skupščini so bili sprejeti zavezujoči sklepi za UO in za naš odbor. Za pojasnila glede njihove realizacije pa se lahko obrnemo na UO in NO RZS.

B. Jerše – je presenečen nad izredno skupščino, sklicana izvedena je bila zaradi napak zaradi prejšnje skupščine. Ni našel povzetka, zakaj je morala ta skupščina biti sklicana še enkrat. Ima neprijeten zaključek – izredna skupščina je izzvenela kot napad na odg. urednika in vse z zvezi z uredniško politiko, glede na slabo zapisan predlog. Za podani predlog sklepov iz šestih RD iz ZRD Celje, bi morali ti sklepi biti obrazloženi kot zahteva Poslovnik o delu skupščine RZS a  obrazložitev ni našel. Predlaga da odbor danes sprejme sklepa da UO RZS podajo ustrezno obrazložitev sprejetih sklepov na skupščini in da mora na naslednjem sestanku odbora biti prisoten predsednik RZS. 

I. Holy – na izredni skupščini so predlagatelji sklepov domneve jemali kot procesno trdne dokaze oz.  to namerno prodajajo kot razžalitev, čeprav le-ta uradno ni bila dokazana, z razsodbe sodišč. Zavrača očitek, da je on kot urednik tisti, ki je problematičen. Pred objavo članka in uvodnika se je posvetoval in je svoje stališče povedal na zelo kulturen način. Če ni sprejeta moč argumentov potem ocenjuje da RZS ni več demokratična družba, še manj društvo. Vedno je spoštljivo deloval in bo zmeraj branil institucijo urednika. Dobro se zaveda obveze po spoštovanju programske zasnove. Kot odgovorni urednik je spoštoval pravila RZS in za vsako informacijo je odgovoren pred sodiščem. 

T. Škrbec – zapisnik izredne skupščine in sklepi še niso uradno potrjeni, zato ne bi sklepal o nečem kar še ni dokončno. Glede na potek izredne skupščine ocenjuje, da sam uvodnik urednika Holyja ni bil tako sporen, kot je bil članek »Kam so vse vrednote šle?«. Na skupščini je bil večkrat omenjen članek kot uvodnik, tam ga je skupščina problematizirala – kako je to? Glede problem razžalitve se je najprej oglasil NO RZS (prebral zapisnik). Srž problema, je v sklepu nadzornega odbora , kjer so bile podane le domneve.  Poudarja, da se je 7 let  kršilo statut RZS, do ustrezne reakcije pa je prišlo šele na po objavi njegovega članka. Zanima ga kar bo s poročili Uro, kar zahteva poslovnik?
Po razpravi sta bila sprejeta : 
sklep 3: uredniški odbor bo počakal na navodila UO RZS glede realizacije sklepov sprejetih na izredni skupščini RZS in jih bo obravnaval na naslednji seji, na kateri si želijo prisotnost  predsednika NO za nadaljnja pojasnila. 

sklep 4: skladno s poslovnikom o delu uredniškega odbora, predsednik odbora I. Kloboves do 15.12. pripravi letno poročilo o delu in do 15. 1. 2019 letni načrt dela odbora, ter obe poročili dostaviti UO RZS.
AD 3
Razno.
· Knjižica Ribičija ta naša
I. Holy je prisotne seznanil, da je izbor gradiva za knjižico Ribičija ta naša  je v pripravi. polovica materiala za knjižico je pregledal. Zaradi dogodkov vezanih na izredno skupščino, do današnje seje ni mogel narediti več.
· Ribiški slovar  

B. Jerše – zanima ga kakšna je prodaja in predlaga da se ga ponudi knjižnicam. Sekretar I. Miličić je predstavil trenutne podatke o prodaji Ribiškega slovarja.

Sklep 3: člani odbora predlagajo RZS da se Ribiški slovar ponudi knjižnicam. 
Vsi sklepi so bili sprejeti soglasno. Sestanek je bil končan ob 18.00 uri.

Ljubljana, 29. 11. 2018
Zabeležil:






Predsednik komisije

mag. Igor MILIČIĆ





Igor KLOBOVES l.r.
Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

OPOMBA:
Strokovna služba RZS objavi zapisnik na spletnih straneh zveze po  seznanitvi na seji UO.

